alexandrainst/scandi-wiki huggingface dataset:
Mickie Most

Mickie Most () var ein engelsk plateprodusent med ei rekkje hitsinglar for artistar som The Animals, Herman's Hermits, The Nashville Teens, Donovan, Lulu, Suzi Quatro, Hot Chocolate, Arrows, Racey, og The Jeff Beck Group, ofte gjeven ut på hans eige RAK Records.

Biografi
Most flytta med familien sin til Nord-London og som tenåring vart han ein del av det blømande rock and roll-miljøet i Storbritannia. Han vart vener med Terry Dene og Wee Willie Harris og skipa eit band, The Most Brothers, i lag med Alex Murray (som seinare produserte The Moody Blues). Men bandet gjekk dårleg og i 1959 gifta han seg med ei kvinne frå Sør-Afrika og flytta dit. Medan han var i Sør-Afrika fekk Most suksess med ei rockegruppe som spelte amerikanske hitsongar. Sjølv om dette aldri ville gjort Most til ei internasjonal stjerne, gav det han erfaring med innspelingsprosessane, og han fekk 11 førsteplassar i Sør-Afrika på rad.

Most kom attende i midten av R&B-revolusjonen i Storbritannia i 1962, og såg seg om etter ei gruppe han kunne produsere. Han oppdaga The Animals på ein klubb i Newcastle. Han fekk dei til å spele inn «Baby, Let Me Take You Home» og «House of the Rising Sun», som seinare vart ein stor hit verda over og gjorde gruppa til superstjerner. Han produserte «I'm Into Something Good» for Herman's Hermits og «Tobacco Road» for The Nashville Teens og i 1966 produserte Most Donovan sitt kritikarroste album Sunshine Superman. Etter å ha produsert Jeff Beck seint i 1960-åra, skipa Most sitt eige selskap, RAK, i 1969. Sjølv om han aldri hadde kritikarroste artistar i stallen, fekk RAK ei rekkje hittar. Låtskrivarar for RAK, Nicky Chinn og Mike Chapman, gav artistar som Suzi Quatro og Mud suksess for ein kort periode. I 1970-åra arbeidde Most hovudsakleg med den engelske funkgruppa Hot Chocolate, men dei fekk berre to hittar inn på Topp 10. I 1980-åra heldt Most ein mykje lågare profil og han selde RAK og konsentrerte seg om å styre songkataologen han hadde samla gjennom dei mange produksjonane han hadde gjort gjennom åra. 

Den 30. juni 2003 døydde Most av kreft i heimen sin, 64 år gammal.

Kjelder
<div class="references-small">
Denne artikkelen bygger på «Mickie Most» frå ,  den 30. mars 2018. 
 oppgav desse kjeldene: 

Døde av kreft
Engelske plateprodusentar
Folk frå Aldershot
The Yardbirds
NM i alpine greiner 1973

Noregsmeisterskapen i alpine greiner 1973 fann stad på Stranda i Møre og Romsdal helga 24.-25. februar 1973. Einast fire tevlingar stod på programmet, høvesvis slalåm og storslalåm for begge kjønn.

Menn

Slalåm

Storslalåm

Kvinner

Slalåm

Storslalåm

Kjelder
Sportsboken 73. Dreyer Stavanger. 1973

Noregsmeisterskap i 1973
Noregsmeisterskap i alpine greiner
Idrett i Møre og Romsdal
Stranda kommune
NM i alpine greiner 1940

Noregsmeisterskapen i alpine greiner 1940 vart avvikla ved Åndalsnes i Møre og Romsdal helga 30.-31. mars 1940. Noregsmeisterskapen var den aller fyrste i sitt slag og omfatta to øvingar for begge kjønn, slalåm og utforrenn. Utforløypa var 3,2 km lang med eit fall på 760 meter. Utforrennet gjekk «under de beste værforhold», derimot regna det gjennom «hele [slalåm]rennet og løypa ble vanskelig».

Denne fyrste noregsmeisterskapen i alpine greiner fann stad vel ei veke før Nazi-Tyskland invaderte Noreg, om mindre enn tre veker før Åndalsnes vart bomba av tyske krigsfly.

Menn

Slalåm

Utforrenn

Kvinner

Slalåm

Utforrenn

Kjelder og notar

Noregsmeisterskap i 1940
Noregsmeisterskap i alpine greiner
Idrett i Møre og Romsdal
Rauma kommune
Albumet For Your Love

For Your Love er det første amerikanske albumet til det engelske rockebandet The Yardbirds. Det kom ut i juni 1965 og er ei blanding av tidlegare singlar og songar berre gjevne ut i USA, sett saman av produsenten Giorgio Gomelsky. Albumet kom ut medan Yardbirds var klar for den første USA-amerikanske turneen sin, og nådde 96. plassen på Billboard si Top LPs-liste. Albumet kom ikkje ut i Storbritannia. På same vis vart ikkje debutalbumet til Yardbirds i Storbritannia, Five Live Yardbirds, gjeve ut i USA.

Innspeling og komposisjon
For Your Love inneheld tre songar frå dei første innspelingane til Jeff Beck med The Yardbirds: «I'm Not Talking», «I Ain't Done Wrong» og «My Girl Sloopy» (desse songane kom ut seinare i Storbritannia på EP-en Five Yardbirds). Eric Clapton spelte gitar på resten av songane, som inkluderte tre singlar (med B-sider) som kom ut på den tida og to demoinnspelinga som ikkje kom ut i Storbritannia før i 1980-åra. Clapton, som hadde slutta i bandet fire månader før, er ikkje med på plateomslaget og heller ikkje nemnt på omslaget.

Sallister og mottaking

Albumet nådde 96. plassen på Top LPs-lista til Billboard. Det var det første Yardbirds-albumet som gjekk inn på lista. Den britiske debuten deira, Five Live Yardbirds, gjekk ikkje inn på UK Albums Chart og vart ikkje gjeven ut i USA.

I ei seinare melding for AllMusic skreiv Bruce Eder at «For Your Love ikkje er eit 'verkeleg' album ... I staden var det eit svar frå det amerikanske selskapet deira, Epic, til at bandet fekk tittelsporet på sjetteplassen, der manageren Giorgio Gomelsky valde ut songane.»

Innhald
Info frå originalalbumet til Epic.

Medverkande

The Yardbirds
Keith Relf – solovokal, munnspel, akustisk gitar på «Heart Full of Soul»
Eric Clapton – sologitar på alle spor, utanom dei med Beck
Jeff Beck – sologitar på «I'm Not Talking», «I Ain't Done Wrong», «My Girl Sloopy». 
Chris Dreja – rytmegitar
Paul Samwell-Smith – bassgitar, korvokal, musikalsk leiar
Jim McCarty – trommer, korvokal

Andre medverkande
Giorgio Gomelsky – korvokal på «A Certain Girl»
Manfred Mann – klaverinstrument og korvokal på «Sweet Music»
Paul Jones – korvokal på «Sweet Music»
Mike Hugg – vibrafon på «Sweet Music»
Tom McGuinness – gitar på «Sweet Music»
Mike Vickers – gitar på «Sweet Music»

Kjelder

Denne artikkelen bygger på «Albumet For Your Love» frå ,  den 30. mars 2018. 
 oppgav desse kjeldene:

The Yardbirds-album
Musikkalbum frå 1965
Album produserte av Giorgio Gomelsky
Epic Records-album
Album spelte inn i IBC Studios
Having a Rave Up

Having a Rave Up with the Yardbirds eller berre Having a Rave Up, er det andre amerikanske albumet til den engelske rockegruppa The Yardbirds. Det kom ut i november 1965, åtte månader etter Jeff Beck erstatta Eric Clapton på gitar. Det inneheld songar med begge gitaristane og syner bluesrockrøtene og dei tidlege eksperimenta med psykedelisk rock og hardrock. Tittelen syner til det drivande «rave up»-arrangementet bandet brukte på fleire songar. 

Albumet inneheld nokre av dei tidlegaste konsertopptaka med Clapton. Desse vart spelte inn i mars 1964 og kom ut på det britiske debutalbumet deira, Five Live Yardbirds, som ikkje kom ut i USA. Songane med Beck vart spelte inn i studio i månadane etter han kom med i bandet i mars 1965. Desse omfattar fleire hitsinglar og introduserte «The Train Kept A-Rollin'», eit av dei mest kopierte Yardbirds-arrangementa. Sjølv om dei fleste songane ikkje var skrivne av gruppa, vart dei mykje spelte av gruppa på konsertane deira fram til etter Jimmy Page erstatta Beck.

I tillegg til Greatest Hits-plata deira frå 1967, er Having a Rave Up det albumet deira som nådde høgast på den amerikanke albumlista. I nyare tid har albumet ofte blitt gjeve ut med bonusspor, som den neste singelen «Shapes of Things», demoinnspelinga for det neste albumet deira, og «Stroll On», med sologitar av både Beck og Page. Fleire musikkskribentar har lagt vekk på kor innverknadsrikt albumet var, særleg hardrockgitaren. Magasinet Rolling Stone kalla det «brua mellom beatgrupper og psykedelia».

Innhald

Medverkande
The Yardbirds
Keith Relf – vokal, munnspel, akustisk gitar, perkusjon
Jeff Beck – sologitar (Side 1)
Eric Clapton – sologitar (Side 2)
Chris Dreja – rytmegitar
Paul Samwell-Smith – bassgitar, korvokal, musikalsk leiar
Jim McCarty – trommer, korvokal
med:
Giorgio Gomelsky – plateprodusent, bassrøyst på «Still I'm Sad»
Ron Prentice – bass på «Heart Full of Soul»

Kjelder
Denne artikkelen bygger på «Having a Rave Up» frå ,  den 30. mars 2018. 
 oppgav desse kjeldene:

Bakgrunnsstoff

Musikkalbum frå 1965
The Yardbirds-album
Album produserte av Giorgio Gomelsky
Epic Records-album
Album spelte inn i IBC Studios
 355
Mister, You're a Better Man Than I

«Mister, You're a Better Man Than I» eller «Mr. You're a Better Man Than I» og berre «You're a Better Man Than I», er ein song først spelt inn av den engelske rockegruppa The Yardbirds. Han vart skriven av brørne Mike og Brian Hugg, og vart opningssporet på det andre amerikanske albumet deira, Having a Rave Up with The Yardbirds (1965). Tre månader seinare, i februar 1966, vart han gjeven ut i Storbritannia som B-sida til singelen «Shapes of Things». Med ein politisk tekst og fengande melodi vart songen spelt inn av mange andre artistar. Den mest suksessrike versjonen vart spelt inn av den amerikanske garasjerockgruppa Terry Knight and the Pack, som fekk ein mindre nasjonal hit med songen. 

Medn unntak av «Still I'm Sad», vart ikkje songen, som dei fleste andre songane på Having a Rave Up with The Yardbirds, skriven av eit bandmedlem. Uansett er «Mister, You're a Better Man Than I», i lag med «Shapes of Things», kanskje det beste dømet på Jeff Beck si eksperimentering med forvrengd gitar og bruk av feedback på ei Yardbirds-innspeling. Som med «Shapes of Things» brukar songen element av psykedelisk rock. Teksten omhandlar problemstillingar på denne tida som at ein vart bedømd etter rase, statsinngrep og valdsbruk. 

I februar 1966 spelte Terry Knight and the Pack inn sin eigen versjon av «Mister, You're a Better Man Than I» (forkorta til «You're a Better Man Than I») etter å ha høyrt The Yardbirds spele songen på ein konsert i Michigan. Songen var den første innspelinga til gruppa som gjekk inn på den nasjonale singellista, men nådde berre 125. plassen. Regionalt gjorde songen det langt betre og nådde Topp 10 på fleire radiolister og selde i alt kring 150 000 eksemplar.

Andre artistar har òg tolka «Mister, You're a Better Man Than I». Chicago-bandet New Colony Six spelte inn songen for debutalbumet Breakthrough i juni 1966. I 1969 gav Manfred Mann Chapter Three, med Mike Hugg på solovokal, ut songen på deira debutalbum. Songen vart særleg populær blant tenåringar i Fort Worth i Texas, og vart spelt av The Cynics and Jinx.

Medverkande
Keith Relfsolovokal
Jeff Becksologitar
Chris Drejarytmegitar
Paul Samwell-Smithbassgitar
Jim McCartytrommer

Kjelder
Denne artikkelen bygger på «Mister, You're a Better Man Than I» frå ,  den 31. mars 2018. 
 oppgav desse kjeldene:

Songar frå 1965
The Yardbirds-songar
Singlar frå 1966
Columbia Graphophone Company-singlar
Evil Hearted You

«Evil Hearted You» er ein song frå 1965 av den engelske rockegruppa The Yardbirds. Han vart skriven av Graham Gouldman, som òg skreiv dei to førre singlane til gruppa, «For Your Love» og «Heart Full of Soul». Musikkritikarane Cub Koda skildrar songen som ein «popklassikar i moll» og gitarsoloen til Jeff Beck som «halvt om halvt klassisk og musikken til James Bond».

I ei melding for AllMusic kalla Richie Unterberger songen «ein av dei dystraste hitsinglane i heile 60-talsrocken frå Storbritannia» og la til:

The Yardbirds spelte inn songen i Advision Studios i London, den 23. august 1965. Då han kom ut 1. oktober 1965 i Storbritannia vart han ein del av ei dobbel A-side med «Still I'm Sad» på andre sida.  Record Retailer-lista tok med begge sider og førte han opp på tredjeplassen. NME si singelliste rapporterte songane kvar for seg med «Evil Hearted You» på 10. plassen og «Still I'm Sad» på niande. Songen kom ikkje ut på singel i USA, men var med på albumet Having a Rave Up, som kom ut 15. november 1965.

Songen vart seinare spelt inn av The Human Beinz og Pixies, som song teksten på spansk. Versjonen deira finst som B-sida til «Planet of Sound» (1991) og på albumet Complete 'B' Sides (2001).

Kjelder

Denne artikkelen bygger på «Evil Hearted You» frå ,  den 31. mars 2018. 
 oppgav desse kjeldene:

Songar frå 1965
Singlar frå 1965
The Yardbirds-songar
Songar skrivne av Graham Gouldman
Columbia Graphophone Company-singlar
Pixies-songar
Ski-NM 1988

Noregsmeisterskapen på ski 1988 i nordiske greiner tok til 24. januar 1988 på Vang i Hedmark og vart avslutta den 15. mars i Skien. Meisterskapen omfatta tolv øvingar, åtte for menn og fire for kvinner. Alle langrannstevlingane og kombinertrennet vart avvikla på Vang og Skien i tida 24.-31. januar, medan hopprenna fann stad i høvesvis Renabakken den 31. januar og i Telemarksbakken i Skien sundag 15. mars.

Langrenn menn

15 km

30 km

50 km

3 x 10 km stafett

Langrenn kvinner

5 km

10 km

20 km fristil

3 x 5 km stafett

Kombinert

Stad: Skien

Hopprenn

Normalbakke

Dato: 15. mars
Stad: Skien

Storbakke

Dato: 31. januar
Stad: Rena

Kjelder
Sportsboken 88-89. Sportsboken As/VG. 1988.

Noregsmeisterskap i 1988
Noregsmeisterskap på ski
Idrettstilskipingar i Innlandet
Idrettstilskipingar i Vestfold og Telemark
Idrett i Ringsaker
Idrett i Skien
Idrett i Åmot
Roger the Engineer

Roger the Engineer (opphavleg gjeve ut i Storbritannia som Yardbirds og i USA, Tyskland og Frankrike som Over Under Sideways Down) er eit album av det engelske rockebandet The Yardbirds. Det vart spelt inn og gjeve ut i 1966, og er det einaste Yardbirds-albumet med gitaristen Jeff Beck på alle spor og berre originale songar.  Det vart produsert av bassisten Paul Samwell-Smith og manageren Simon Napier-Bell. 

Sjølv om den britiske utgåva av albumet framleis vert kalla Yardbirds i offentlege kjelder som Official Charts Company, har det sidan halvoffisielt blitt kalla Roger the Engineer, ein tittel som kjem av at teikninga på plateomslaget av lydteknikaren på plata, Roger Cameron, av bandmedlemmet Chris Dreja.

Det er det einaste Yardbirds-albumet som gjekk inn på UK Albums Chart, der det nådde 20. plassen. I USA nådde det 52. plassen på Billboard 200. Den mest kjende songen på albumet, «Over Under Sideways Down», kom ut på singel i mai 1966, to månader før albumet kom.

Albumet er med i boka til Robert Dimery, 1001 Albums You Must Hear Before You Die. I 2012 vart albumet rangert på 350. plassen på lista til Rolling Stone over dei 500 beste albuma gjennom tidene.

Innspeling
Singelen «Over Under Sideways Down» og B-sida «Jeff's Boogie» vart spelte inn i Advision Studios i London den 19–20. april 1966. Resten av albumet vart spelt inn frå 31. mai til 4. juni 1966, òg i Advision. Paul Samwell-Smith og Simon Napier-Bell produserte albumet, og det kom ut på Columbia Graphophone Company i Storbritannia den 15. juli 1966 og på Epic Records i USA den 18. juli 1966.

Ettermæle

Stephen Thomas Erlewine skreiv i ei seinare melding for AllMusic at albumet er det beste studioalbumet til The Yardbirds med «noko av den beste psykedeliaen deira», men ikkje «blant dei aller beste albuma i perioden».

Rolling Stone rangerte albumet på 349. plassen i 2003 og 350. plassen i 2012 på lista si over dei 500 beste albuma gjennom tidene.

Innhald

Amerikansk utgåve

Medverkande
The Yardbirds
Keith Relf – solovokal (utanom «The Nazz Are Blue»), munnspel
Jeff Beck – sologitar, solovokal på «The Nazz Are Blue», bassgitar (2)
Chris Dreja – rytmegitar, korvokal, piano
Paul Samwell-Smith – bassgitar (alle utanom 2), korvokal
Jim McCarty – trommer, korvokal, perkusjon
Plateomslag
Chris Dreja – design og illustrasjon
Jim McCarty – tekst i omslaget

Kjelder
Denne artikkelen bygger på «Roger the Engineer» frå ,  den 31. mars 2018. 
 oppgav desse kjeldene:

Bakgrunnsstoff

Musikkalbum frå 1966
The Yardbirds-album
Album produserte av Paul Samwell-Smith
EMI Columbia Records-album
Warner Bros. Records-album
Capitol Records-album
Repertoire Records-album
 350
Teletårnet i Leirvik

Teletårnet i Leirvik er eit 68 meter høgt telekommunikasjonstårn i Leirvik sentrum på Stord med adresse Jens Hystadvegen 6. 

Tårnet vart bygd for Televerket. Det var tett 25. august 1987 og vart ferdigstilt i september 1987, med unntak av stålmasta på toppen. Den vart montert av televerket seinare.

Tårnet vart møtt med kritikk blant mange av lokalbefolkninga då det vart bygd eit slikt høgt tårn midt i sentrum. Trass i dette har tårnet etterkvart utvikla seg til å verta den meste ikoniske bygningen i Leirvik og eit kjent landemerke.

Referansar 

Denne artikkelen bygger på «Teletårnet i Leirvik» frå ,  den 31. mars 2018.  
 
Byggverk i Stord
Påskekorg

Påskekorg er ulike dekorerte korger brukte til påskemarkeringar og fylt med matvarer som påskeegg og eventuelt gåver avhengig av kultur.

Tradisjonar

Polen

Święconka er ein polsk påsketradisjon der påskekorger blir signa i kyrkja eller av ein vitjade prest på påskeaftan. 
Deretter set ein korgene til side til påskedag.

Ein legg typisk ein kvit duk eller eit blondetørkle i korga og pynter henne med eviggrøne kvistar. 
Korga inneheld ulike matvarer som ein får signa i kyrkja på påskeaftan. Typiske matslag er egg, salt, olje, eddik, peparrot, ost, skinke og kielbasa-pølse, kaker, særleg babka, og eit påskelam i smør, kjend som baranek. Maten blir som oftast delt ut av familieoverhovudet på påskedag til familie og vener.

Tradisjonen har røter som kan førast tilbake til 600-talet, men ein tok i bruk brød og egg frå 1100-talet.

USA

Påskekorger i USA blir ofte gjevne til barn fulle av godteri, leiker og andre gåver.
Dei blir ofte sagt å koma frå påskeharen. Korgene er gjerne dekorerte. Ein kan også bruka liknande korger til påskeeggsanking, der barn blir sende ut for å finna gøymde eller spreidde egg.

Kjelder

Denne artikkelen bygger på «Easter basket» frå ,  den 31. mars 2018.  
 

Påske
Korger
Ski-NM 1955

Noregsmeisterskapen på ski 1955 i nordiske greiner vart avvikla i tida frå laurdag 12. til sundag 20. februar 1955. Tre langrennstevlingar fann stad i Trysil i Hedmark helga 12.-13. februar, resten av meisterskapen vart avvikla på Voss i Hordaland dagane 17.-20. februar. Meisterskapen omfatta fem langrennsøvingar, spesielt hopprenn og kombinertrenn.

For aller fyrste gong deltok kvinner i den norske meisterskapen i nordiske greiner. Laurdag 12. februar 1955 vart Kjellfrid Gutubakken frå Fåberg Idrettslag historisk noregsmeister då ho i Trysil sikra seg gullmedaljen i 10 km langrenn.

Langrenn

15 km 

Dato: 19. februar
Stad: Voss

30 km 

Dato: 17. februar
Stad: Voss

50 km 

Dato: 13. februar
Stad: Trysil

3 x 10 km stafett 

Dato: 12. februar
Stad: Trysil

Kombinert 

Dato: 19./20. februar
Stad: Voss

Hopprenn 

Dato: 20. februar
Stad: Voss

Kjelder
 Arbeiderbladet 14.2.1955

Noregsmeisterskap i 1955
Noregsmeisterskap på ski
Idrettstilskipingar i Innlandet
Idrettstilskipingar i Vestland
Idrett i Trysil
Idrett i Voss
Keith Relf

William Keith Relf () var ein engelsk musikar, mest kjend som solovokalist og munnspelspelar i The Yardbirds.

Karriere
Relf byrja å spele i band kring sommaren 1956 som songar, gitarist og munnspelspelar. Bluesmunnspelet hans var ein viktig del av stilen og suksessen til The Yardbids og vokalen hans var eit viktig bidrag til bandet. 

Relf var medlåtskrivar på mange av dei originale Yardbirds-songane («Shapes of Things», «I Ain't Done Wrong», «Over Under Sideways Down», «Happenings Ten Years Time Ago»), og dreiv sidan mot meir akustisk musikk og visesong («Only the Black Rose»). Han song òg på ein tidleg versjon av «Dazed and Confused» på konsertane til Yardbirds, ein song som seinare vart spelt inn av arvtakarane til Yardbird, Led Zeppelin.

Den første solosingelen hans, «Mr. Zero», nådde 50. plassen på UK Singles Chart i mai 1966.

Etter The Yardbirds vart oppløyst i juli 1968, skipa Relf ein akustisk duo i lag med Yarbird-medlemmet Jim McCarty. Dei kalla seg Together. Kort tid etterpå danna han bandet Renaissance (med systera Jane Relf). Etter han forlet Renaissance i 1970 byrja han å produserte andre artistar: Steamhammer, folkrockbandet Hunter Muskett, den akustiske verdsmusikkgruppa Amber, det psykedeliske bandet Saturnalia, og bluesrockbanet Medicine Head (der han òg spelte bassgitar). I 1974 skipa han den progressive rockegruppa Armageddon. Debutplata deira Armageddon, vart spelt inn i England og kom ut i USA på A&M Records. Teksten i plateomslaget kalla gruppa ei supergruppe. Besetninga bestod av trommeslagaren Bobby Caldwell (tidlegare medlem i Captain Beyond og bandet til Johnny Winter), gitaristen Martin Pugh (frå Steamhammer, The Rod Stewart Album og seinare 7th Order), og bassisten Louis Cennamo (tidlegare i Renaissance og Steamhammer).

Relf døydde 33 år gammal då gitaren hans ikkje var skikkeleg jorda og han fekk kraftig støyt.

Selv om de fleste kilder feilaktig oppførte 14. mai som Keiths dødsdato (den dagen mange aviser kjørte historien), ble han på det offisielle dødsattesten erklært død 12. mai på West Middlesex Hospital. 

Relf vart posthumt innlemma i Rock and Roll Hall of Fame i 1992 i lag med resten av The Yardbirds.

Kjelder

Denne artikkelen bygger på «Keith Relf» frå ,  den 31. mars 2018. 
 oppgav desse kjeldene:

Bakgrunnsstoff
 Keith Relf si nettside
 
 

Engelske songarar
Engelske rockesongarar
Engelske bluessongarar
Engelske låtskrivarar
Elektriske blues-musikarar
Bluesrock-musikarar
Britiske bluesmusikarar
britiske rhythm and blues boom-musikarar
Britiske munnspelspelarar
Musikarar frå London
The Yardbirds-medlemmar
Ulukkesdødsfall som følgje av elektrosjokk
Rock and Roll Hall of Fame
Paul Samwell-Smith

Paul Samwell-Smith () er ein britisk musikar mest kjend som opphavleg medlem og bassist i det engelske bandet The Yardbirds i 1960-åra, ei gruppe som starta karrieren til kjende musikarar som Jeff Beck, Eric Clapton og Jimmy Page. Samwell-Smith gjekk på skule i lag med Yardbirds-trommeslagaren Jim McCarty.

Medan han var i The Yardbirds var Samwell-Smith både produsent og lydteknikar på innspelingane deira, og arbeidde i lag med produsentar som Mickie Most, Simon Napier-Bell og Giorgio Gomelsky. Han slutta i The Yardbirds i juni 1966 for å satse på ein karriere som produsent. 

Tidleg i 1980-åra spelte Samwell-Smith i bandet Box of Frogs i lag med dei originale Yardbirds-medlemmane Chris Dreja og Jim McCarty. Han vart innlemma i Rock and Roll Hall of Fame som medlem av The Yardbirds i 1992.

Produsent

Samwell-Smith fekk stor suksess som produsent og produserte suksessrike album for Cat Stevens, Jethro Tull, Carly Simon, Renaissance, Murray Head, Chris de Burgh, Beverley Craven, Illusion og Claire Hamill, i tillegg til to album for Amazing Blondel for Island Records og dei to første albuma til All About Eve for Mercury. Samwell-Smith var òg medprodusent «American Tune» med Paul Simon.

Kjelder
Denne artikkelen bygger på «Paul Samwell-Smith» frå ,  den 31. mars 2018. 
 

Engelske bassistar
Engelske plateprodusentar
The Yardbirds-medlemmar
Musikarar frå London
Rock and Roll Hall of Fame
Britiske rhythm and blues boom-musikarar